OzLabs/hebrew-wiki-articles huggingface dataset:
לואיג'י ארדיטי

לואיג'י ארדיטי
לואיג'י ארדיטי (22 ביולי 1822 - 1 במאי 1903) היה כנר, מלחין ומנצח יהודי איטלקי.

==קורות חיים==
ארדיטי נולד בקרסנטינו, פיימונטה (איטליה). הוא החל את הקריירה המוזיקלית שלו ככנר, ולמד מוזיקה בקונסרבטוריון של מילאנו. הוא ערך את הופעת הבכורה שלו בשנת 1843 כבמאי בווארצ'לי, והיה לחבר כבוד באקדמיה הפילהרמונית. ארדיטי ניהל אופרה ברחבי איטליה ובשנת 1846 ניצח בהוואנה שבקובה, שם פגש לראשונה את בוטיסיני. הוא ביקר בארצות הברית, שם נשאר זמן מה, ניהל אופרות בניו יורק, בפילדלפיה ובערים אחרות עם חברת האופרה האיטלקית מקס מארצק עד 1856. אז, לאחר ביקור בקונסטנטינופול, החליט להתיישב בלונדון, אך נסע שוב לאמריקה עם חברת האופרה המלכותית. הוא גם ניהל בגרמניה, ובערים אחרות באירופה הגדולות כמו סנט פטרסבורג, וינה ומדריד. לאחר 1885 התגורר באנגליה וניהל את בית האופרה המלכותית, קובנט גארדן. הוא נפטר בהוב, הסמוכה לברייטון, אנגליה. הוא נקבר בבית העלמין בהוב.

האופרות הידועות ביותר של ארדיטי הן: "I Brigati", "Il Crosaro" ו"La spia" ("המרגל") בנוסף הוא כתב שירים רבים ואלס ווקאלי, שהפופולריים שבהם הם " Il Bacio" ("הנשיקה"), שהוקדש למריאטה פיקולומיני, לטקסט שנכתב במיוחד על ידי הבריטון גוטרדו אלדיירי), <ref>[https://archive.org/stream/cu31924022272607#page/n107/mode/2up/search/piccolomini Arditi, My Reminiscences, pp.68-70] and [https://archive.org/stream/cu31924022272607#page/n379/mode/2up/search/piccolomini 325]. Il bacio was to become famous as it was usually interpolated by Adelina Patti into the singing lesson in Act 2 of Rossini's The Barber of Seville (Luana D'Aguì, Bologna - Teatro Comunale: Il Barbiere di Siviglia, "[http://www.operaclick.com/recensioni/teatrale/bologna-teatro-comunale-il-barbiere-di-siviglia OperaClick]")</ref> "Le Tortorelle" ("היונה"), המוקדש לאטלקה גרסטר), "Se Saran Rose" ("ניצות הורד"), המוקדש לאדלינה פאטי) ו-"Parla" ("דבר!").

== לקריאה נוספת ==
* Chisholm, Hugh, ed. (1911). "ארדיטי, לואיג'י" . אנציקלופדיה בריטניקה . 2 (מהדורה 11). הוצאת אוניברסיטת קיימברידג'

== קישורים חיצוניים ==

* לואיג'י ארדיטי, [https://archive.org/stream/cu31924022272607#page/n11/mode/2up זכרונותיי], מהדורה שנייה, לונדון, סקינגטון, 1896
* [http://arditi.homestead.com/index.html אינדקס] באתר arditi.homestead.com
* [https://web.archive.org/web/20080910020103/http://music.brilliantclassics.com/epages/joan.storefront/47726e8100071fbd271dd5d385f406cb/Cartridge/sl126403e5/ProductInfo/93613 הקלטת הבכורה העולמית של איננו טורקו (1856) מוצגת באלבום האירו- עות'מאניה של אמרה אראסי שהוצא על ידי Brilliant Classics]

== הערות שוליים==

קטגוריה:כנרים יהודים
קטגוריה:כנרים איטלקים
קטגוריה:מלחינים יהודים איטלקים
קטגוריה:מנצחים יהודים איטלקים
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1822
קטגוריה:איטלקים שנפטרו ב-1903
VMware ESXi

אי אס אקס אי (באנגלית: Elastic Sky X Integrated תעתיק מקוצר: ESXI) היא מערכת הפעלה המיועדת לשימוש בשרתי וירטואליזציה.

המערכת פותחה על ידי צוות הפיתוח של חברת VMware בשנת 2001.

למערכת ההפעלה מרכז נתונים המהווה את סביבת הניהול הראשית בה ניתן להוסיף ולהסיר תחנות ושרתים וירטואליים, להגדיר את המשאבים של כל אחד ולנהל את מערכות ההפעלה.

== דרישות מינימום ==
* מארח בעל מעבד עם שתי ליבות ומעלה.
* 4 ג'יגה בייט זיכרון גישה אקראית (RAM).
* מארח בעל כרטיס רשת אחד לפחות.

== גרסאות ==
למערכת ESXI שתי גרסאות:
* Vmware ESX: פלטפורמת הווירטואליזציה של השרתים הארגוניים של VMware, מערכת ההפעלה שלה מבוססת על הפצת 2.6 Red Hat וניתנת לניהול באמצעות ממשק שורת הפקודה. הפלטפורמה אינה תומכת במערכות הפעלה Windows Server 2012 ו-Windows 8 והפיתוח שלה הופסק מיד לאחר השקת גרסה 5.
* Vmware ESXI: פלטפורמת ווירטואליזציה לניהול שרתים ארגוניים, בעלת תמיכה רחבה במערכות הפעלה מבית מיקרוסופט, לינוקס ו-BSD, ניתן להשתמש בה ללא צורך ברכישת רישיון vCenter והחל מגרסה 5 זו הגרסה היחידה שזמינה להורדה.

{| class="wikitable"
|+
!מאפיינים
!ESX
!ESXI
|-
|אימות מול Active Directory
|קיים
|קיים
|-
|הודעות Syslog מאובטחות
|לא קיים
|קיים
|-
|תמיכה ב-vMA
|קיים
|קיים
|-
|Service Console
|קיים
|לא קיים
|-
|גישה דרך דפדפן האינטרנט
|לא קיים
|קיים
|-
|ניטור של משאבי החומרה
|נדרשת תוכנה חיצונית
|קיים
|}

== ראו גם ==
* VMware
* מכונה וירטואלית
* וירטואליזציה
* וירטואליזציית אחסון
* Xen

== קישורים חיצוניים ==
* 
*[https://www.virten.net/vmware/esxi-release-build-number-history/ רשימת גרסאות המערכת] 
*פאביו ליאור רחמים, [https://www.omegaton.com/2019/12/esxi.html מדריך להתקנת ESXI]

== הערות שוליים ==

קטגוריה:וירטואליזציה
היכל התהילה של הליגה המאוחדת של VTB

היכל התהילה של הליגה המאוחדת של VTB (ברוסית: Единая Лига ВТБ Зал славы) הוא היכל תהילה המכבד אנשים אשר תרמו תרומות חשובות לליגת הכדורסל המקצועית הבכירה ברוסיה, VTB United League, באמצעות תרומותיהם הספורטיביות למשחק. הקמת חוג היכל התהילה של VTB, הוכרז במהלך משחק האולסטאר של VTB,<ref>[https://www.basketeurope.com/livenews-fr/452932/russie-la-vtb-league-inaugure-son-hall-of-fame/ Russie : La VTB League inaugure son Hall of Fame .]</ref><ref>[https://www.eurohoops.net/en/vtb/833547/vtb-united-league-first-hall-of-fame-class/ VTB United League first Hall of Fame class.]</ref> בפברואר 2019.<ref>[https://www.talkbasket.net/37622-milos-teodosic-and-ettore-messina-among-the-inductees-in-the-vtb-league-hall-of-fame Milos Teodosic and Ettore Messina among the inductees in the VTB League Hall of Fame.]</ref>

== חברי היכל התהילה ==
=== שחקנים ===
עבור שחקני כדורסל שהיו מהשחקנים החשובים ביותר ברמת המועדון בליגה המאוחדת של VTB.

{| class="wikitable" style="width:60%"
! מחזור 2019
|-
|גרגור ארבט
|-
! מחזור 2019
|-
|ג'רי ג'ונסון
|-
! מחזור 2019
|-
|ויקטור חריאפה
|-
! מחזור 2019
|-
|אנדריי קירילנקו
|-
! מחזור 2019
|-
|קית' לנגפורד
|-
! מחזור 2019
|-
|אי. ג'יי. רולנד
|-
! מחזור 2019
|-
|מילוש תאודוסיץ'
|}

=== מאמנים ראשיים ===
עבור מאמנים ראשיים שהיו בין המאמנים החשובים ביותר ברמת המועדון בליגה המאוחדת VTB.
{| class="wikitable" style="width:60%"
! מחזור 2019
|-
| רימאס קורטינאיטיס
|-
! מחזור 2019
|-
| אטורה מסינה
|-
! מחזור 2019
|-
| יבגני פשוטין
|}

== ראו גם ==
* היכל התהילה של כדורסל המכללות
* היכל התהילה של הכדורסל
* היכל התהילה של פיב"א
* פרס אגדת יורוליג
* היכל התהילה של כדורסל הנשים

== קישורים חיצוניים ==
* 
* [https://www.eurohoops.net/en/vtb/833547/vtb-united-league-first-hall-of-fame-class/ היכל התהילה הראשון של VTB]

== הערות שוליים ==

קטגוריה:רוסיה: כדורסל
קטגוריה:הליגה המאוחדת של VTB
קטגוריה:היכלי תהילה
יוניטאס סנקט פטרבורג

מועדון הספורט יוניטאס (ברוסית: Спорт-клуб «Уни́тас») הוא מועדון כדורגל רוסי מהעיר סנקט פטרבורג, אחד המועדונים החזקים בעיר בראשית המאה ה-20. הוא נוסד בשנת 1904 בשם "אודלנאיה", או חוג חובבי הספורט "אודלנאיה". בקיץ 1911 הוא מוזג עם מועדון "תקווה" ופעל תחת השם החדש "יוניטאס". מתקן האימונים היה בפארק אודלני, שאומץ לימים על ידי מועדון הכדורגל זניט. צבעי המדים היו אדום ולבן.

את המיזוג יזם קיריל בוטוסוב. בשלב ההקמה מילאו ששת האחים בוטוסוב תפקיד בולט בחיי המועדון. המועדון שיחק באליפות העיר משנת 1908 עד 1923. בהרכב הקבוצה בשנים 1913–1916 שיחק הסופר ויטאלי ביאנקי. אחרי שהופיעה בתחרויות עירוניות היא התפרקה לאחר מלחמת האזרחים.

== שמות ==
* 1904-1911 - "אודלנאיה"
* 1911-1914 - יוניטאס סנקט פטרבורג
* 1914-1923 - "יוניטאס" פטרוגרד
* 1923-1924 - "ספרטק" רובע ויבורג
* 1924-1926 - "רובע ויבורג א'."
* 1926 - "רובע ויבורג"
* 1927-1930 - "פישצ'בקוס"

== תארים ==
אליפות סנקט פטרבורג
* זכייה (3): 1912, 1928, 1929
* סגנות (3): 1909, 1926, 1930
* מקום שלישי (8): 1910, 1914, 1917, 1918, 1922, 1923, 1925, 1927
גביע טוסמן
* סגנות (2): 1928, 1929

== קישורים חיצוניים ==
* [http://ru.eu-football.info/_club.php?id=806 С. К. Унитас, Санкт Петербург — футболисты клуба, игравшие за сборные]
קטגוריה:קבוצות כדורגל סובייטיות
קטגוריה:סנקט פטרבורג: מועדוני כדורגל
קטגוריה:האימפריה הרוסית: כדורגל
נועה ארנברג

נועה ארנברג (נולדה ב-3 בפברואר 1979) היא תסריטאית ישראלית. זוכת פרס האקדמיה הישראלית לטלוויזיה לשנת 2016 על התסריט שכתבה לסדרה "האחיות המוצלחות שלי" יחד עם גלית חוגי. יצרה את סדרת האינטרנט "סוזי מטיפת חלב".

==ביוגרפיה==
ארנברג נולדה בקיבוץ בית השיטה לניסן ארנברג ולמשוררת דורית צמרת.

בוגרת בית הספר סם שפיגל לקולנוע ולטלוויזיה, שבו הכירה את גלית חוגי.<ref></ref>

יצרה יחד עם גלית חוגי את הסדרה "האחיות המוצלחות שלי" שעלתה לשידור בשנת 2016 ב-yes. הסדרה זכתה בפרס האקדמיה לטלוויזיה לשנת 2016 עבור הסדרה הקומית הטובה ביותר ובשלושה פרסים נוספים. חוגי וארנברג זכו גם בפרס על התסריט הטוב ביותר בסדרה קומית.

כתבה יחד עם גלית חוגי את העיבוד הישראלי לסרט "זרים מושלמים" שביים ליאור אשכנזי ועלה בשנת 2021.

באוקטובר 2022 עלתה ב-"yes" הסדרה "מי שמע על חווה ונאווה" שיצרה עם גלית חוגי בבימויו של גורי אלפי.

ארנברג מתגוררת בשכונת נווה צדק בתל אביב, נשואה ואם לשניים.

== קישורים חיצוניים ==

==הערות שוליים==

קטגוריה:תסריטאיות ישראליות
קטגוריה:תסריטאים ישראלים
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:זוכי פרס האקדמיה לטלוויזיה: תסריטאים
קטגוריה:בית השיטה: אישים
קטגוריה:תל אביב-יפו: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
רני

רני (באוקראינית: Рені, ברוסית: Рени, ברומנית: Reni) היא עיר נמל באוקראינה, באזור אודסה, במרחק 22 קילומטרים מזרחית לגאלאץ, על הגדה הצפונית של הדנובה, במרחק 3 קילומטרים משפך הפרוט לדנובה. העיר שוכנת בקרבת משולש הגבולות אוקראינה-מולדובה-רומניה.

==היסטוריה==
רני מוזכרת לראשונה במסמכים ב-1548, כשהייתה חלק מנסיכות מולדובה. ב-1621 העיר נכבשה על ידי האימפריה העות'מאנית, שנתנה לה את השם טומארובה. על פי הסכם בוקרשט (1812) רני הייתה בין היישובים שעברו משליטה עות'מאנית לשליטת האימפריה הרוסית. בעקבות מלחמת קרים נחתם חוזה פריז (1856) ועל פיו הועברו כמה יישובים מהאימפריה הרוסית לידי נסיכות מולדובה ובהם גם רני. אחרי איחוד נסיכות מולדובה עם נסיכות ולאכיה נוצרה המדינה הקרויה הנסיכויות הרומניות המאוחדות, שבהמשך הפכה לרומניה ובכך הפכה רני ליישוב רומני.

בעקבות קונגרס ברלין ב-1878 שוב עבר השלטון על רני לידי האימפריה הרוסית. אחרי המהפכות של שנת 1917 חלה התפרקות באימפריה הרוסית והטריטוריה בה נמצאת רני הכריזה על עצמאות תחת השם הרפובליקה הדמוקרטית המולדובנית ובהמשך התאחדה עם רומניה. בעקבות הסכם ריבנטרופ–מולוטוב, ברית המועצות הציגה ב-1940 אולטימטום לרומניה וזאת נסוגה מהאזור ורני עברה לשליטה סובייטית. במהלך מלחמת העולם השנייה האזור נכבש על ידי גרמניה הנאצית ורומניה עם רני שבה לשלטון רומני, אך בהמשך, עם התקדמות הצבא האדום שבה לשלטון סובייטי.

עם התפרקות ברית המועצות רני הפכה לעיר אוקראינית.

עד 18 ביולי 2020, רני הייתה המרכז המנהלי של מחוז רני. המחוז אוחד עם מחוז איזמאיל ביולי 2020 כחלק מהרפורמה המנהלית של אוקראינה, שהפחיתה את מספר המחוזות של אזור אודסה לשבעה. 

== תקיפת נמל רני ==
בלילה שבין 23 ל-24 ביולי 2023, במהלך מלחמת אוקראינה–רוסיה ומטחי הטילים בכל המדינה, נמל רני הותקף על ידי מספר מל"טים רוסים מתאבדים. נמל רני הוא נמל פנימי של אוקראינה, על נהר הדנובה המהווה את גבולה של אוקראינה עם רומניה, הנמל עצמו שוכן במרחק של חצי קילומטר מהגדה הרומנית של הדנובה. 

מלחים רומנים סביב הנמל צילמו את ההפצצות, וספינה רומנית נפגעה במהלך התקיפה. התקפות דומות כוונו לנמלים הסמוכים איזמאיל וקיליה, שניהם על הדנובה. ממשלת רומניה אפשרה מיידית לכלי שיט אוקראינים לחצות את הגבול.

==הקהילה היהודית==

ב-1847 היו בעיר 22 משפחות יהודיות וב-1897 היו ברני 730 יהודים מתוך אוכלוסייה של 6,941.

==קישורים חיצוניים==

* 
* 
* [https://ru.wikisource.org/wiki/ЕЭБЕ/Рени רני] ביברייסקיה אנציקלופדיה 

==הערות שוליים==

קטגוריה:מחוז אודסה: ערים
קטגוריה:ערי נמל על הדנובה
קטגוריה:נסיכות מולדובה: גאוגרפיה
מוצב שני

מבט מהתצפית לכיוון צפון למוצבי ריחן עישייה סוג׳וד (1997)

מוצב שני היה המוצב האחרון שהוקם ברצועת הביטחון בדרום לבנון.
המוצב נבנה בשלוחה הצפונית של רכס עיון, כשני קילומטרים צפונית למפקדת החטיבה המזרחית ביחידת הקישור ללבנון בעיירה מרג' עיון.
== היסטוריה ==
החל משנת 1992 מוקם מדי פעם כוח תצפית מיחידת מודיעין (יחמ"ם) במבנה נטוש שכונה "בית העמודים" בפאתים הצפוניים של העיירה מרג' עיון. כוח התצפית מלווה בכיתת חי"ר ובטנק לאבטחה היה מתמקם בבית העמודים אד הוק למבצעים או כשהתגברו ההתראות על כוונת מחבלים לפגע באזור זה. 

בעקבות מספר אירועים קשים במהלך 1995 בגזרה שמדרום וממערב למוצבי צה"ל בריחן ובעישייה הוחלט לחזק את הגזרה בתצפית ובאש.
בית העמודים אוייש באופן קבוע החל מאוקטובר 1995 מיד לאחר ההתקלות של כח ממסיעת 51 של גולני במחמודיה.
בחודש יוני 1996 הוקם המוצב בסמוך לבית העמודים והוצבה בו מחלקת חי"ר, צוות שריון וכוח איסוף קרבי.

בתחילה נקרא המוצב "המזבלה" בשל אתר האשפה שהיה קיים בצמוד לו ולאחר מכן שונה שמו ל"שני", על שם ביתו של קצין ההנדסה של יק"ל שתכנן ופיקד על הקמת המוצב ושנהרג ממטען צד ב-30 במאי 1996.
מטען צד הופעל על כוח של צה"ל, שנע בסמוך למשרדי הצלב האדום באזור מרג' עיון. בתקרית זאת נהרגו ארבעה חילי צה"ל ועוד שבעה חיילים נפצעו.
לאחר הקמתו התמעטו אירועי הפח"ע בגזרת השליטה של המוצב.

המוצב פוצץ ב-24 במאי 2000, ליל יציאת כוחות צה"ל מדרום לבנון.

== ראו גם ==
* צבא דרום לבנון
* הלחימה בדרום לבנון (1985–2000)

==קישורים חיצוניים==

* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=15 מוצב שני], באתר "מפת סיפור מוצבי אזור הביטחון בלבנון"

==הערות שוליים==

שני
יחסי הרפובליקה הדומיניקנית – טאיוואן

יחסי הרפובליקה הדומיניקנית–טאיוואן הם מערכת היחסים שבין הממשלות והעמים של הרפובליקה הדומיניקנית ושל הרפובליקה הסינית.

== היסטוריה ==
שר החוץ של הרפובליקה הדומיניקנית עם נשיאת טאיוואן, [[מאי 2016|ממוזער]]
בין הרפובליקה הדומיניקנית לבין הרפובליקה הסינית התקיימו יחסים דיפלומטיים רשמיים בין השנים 1944 עד 2018. ב-1944 ועד 1949 בתור הישות הלגיטימית והמייצגת של סין, ומ-1949 עד 2018 כטאיוואן. ביום ניתוק היחסים של הרפובליקה הדומיניקנית, היא הייתה הכלכלה הגדולה ביותר שקיימה יחסים דיפלומטיים עם הרפובליקה הסינית מתוך 19 המדינות החברות באומות המאוחדות שהכירו בה בתור הישות המייצגת והלגיטימית של סין.

ב-30 באפריל 2018, חשפה הרפובליקה הדומיניקנית את כוונתה לנתק את היחסים עם טאיוואן ולכונן יחסים דיפלומטיים רשמיים עם הרפובליקה העממית של סין. הסטטוס ההכרתי של טאיוואן השתנה ממדינה ריבונית ועצמאית ל"טריטוריה בלתי נפרדת משטחה של הרפובליקה העממית של סין".

== ביקורים רמי דרג ==
באוגוסט 2008, ביקר נשיא טאיוואן מא יינג-ג'יו ברפובליקה הדומיניקנית ונפגש עם נשיא הרפובליקה הדומיניקנית ליונל פרננדס. השניים הסכימו על תחילת מגעים לחתימת הסכם סחר חופשי בין שתי המדינות. בנוסף, במאי 2016 ביקר שר החוץ של הרפובליקה הדומיניקנית בטאיוואן ונפגש עם הנשיאה.

== נציגויות דיפלומטיות ==
* הרפובליקה הדומיניקנית אינה מיוצגת בטאיוואן, הן בדרג השגרירות והן בדרג הקונסולרי. בעבר, החזיקה הרפובליקה הדומיניקנית שגרירות רשמית בטאיפיי, בירת טאיוואן.
* טאיוואן אינה מיוצגת ברפובליקה הדומיניקנית, הן בדרג השגרירות והן בדרג הקונסולרי. בעבר, החזיקה טאיוואן שגרירות רשמית בסנטו דומינגו, בירת הרפובליקה הדומיניקנית.

== הערות שוליים ==
ג'ורג' לות'ר (שודד ים)

ג'ורג' לות'ר (אנגלית: George Lowther) (נפטר ב־1723) היה פיראט אנגלי מהמאה ה-18. מעט ידוע על חייו, הוא היה פעיל באזור הקריביים ובאוקיינוס האטלנטי. אחד הסגנים שלו היה אדוארד לואו.

== המעבר לפיראטיות ==
דמותו של לות׳ר, ציור משנת 1936
לא ידוע עליו הרבה לפני שהפך לקצין שני בספינת העבדים, "טירת גמביה", שהייתה בפיקודו של קפטן צ'ארלס ראסל. עם זאת, לות'ר היה פופולרי יותר בקרב הצוות, מכיוון שנדמה היה כי ראסל דואג יותר לסחר העבדים מאשר לאנשיו. ראסל לא נתן אמון בלות'ר, וכשניסה לסלקו, אנשי צוות רבים בחרו בצד של לות'ר והגנו עליו, מה שגרם לתסיסה בקרב הצוות.<ref>Johnson, Charles (1999) [1742]. "Chap. XIII—Of Captain Edward Low And his Crew". A General History of the Pyrates. Courier Dover. pp. 318–336.</ref>

בנוסף לצוות האונייה, היה על הסיפון גם קפטן מאסי, עם פלוגת אנשים בפיקודו. לילה אחד, בזמן שרב החובל ראסל היה מחוץ לאוניה, החליטו מאסי ולות'ר לשוט בלעדיו. מאסי התכוון לחזור לאנגליה, אך לות'ר, הצוות וחייליו של מאסי עצמו לא הסכימו. לות'ר התמנה לרב החובל ושינה את שמה של האוניה ל"דילוורי". הם תקפו אוניות רבות אך כשמאסי רצה לתקוף כפר בחוף, הוא איבד את התמיכה של הצוות בהצבעה מכיוון שהסיכון נחשב גדול מדי. לות'ר הצליח להשיג ספינה קטנה יותר, ונפרד ממאסי ואנשיו.

לות'ר עבר לקרולינה ושם פיתח את הטקטיקה של ניגוח ספינתו בספינה אחרת, לפני שאנשיו עלו ובזזו אותה. בסביבות 1721 הוא עזב לאי קיימן ושם נתקל בספינה "גרייהאונד" שקברניטה היה בנג׳מין אדוארד. לות'ר ירה ראשון יריית תותח לאות קרב. ה"גרייהאונד" הגיבה בירי של כל התותחים בו זמנית מדופן הספינה, אך הירי לא עזר להם. הפיראטים עלו על ה"גרייהאונד", הרגו את כל הצוות ושרפו את הספינה.

ללות'ר היו כעת ספינות רבות תחת פיקודו, והוא העניק לסגנו אדוארד לואו ספינת קרב קטנה עם שישה תותחים. לואו עזב את לות'ר והתחיל קריירת פיראטית משלו. לות׳ר ופרנסיס ספריגס הצטרפו שוב לזמן קצר אל אדוארד לואו בסוף 1723. כשלות'ר הפליג עם ספינותיו לגואטמלה הם הותקפו על ידי הילידים והוא נאלץ להשאיר כמה ספינות ואנשים מאחור. צוותו וציודו הועברו לספינה "ריוונג'" ("נקמה").

== מוות ==
ציור דמותו של לות׳ר, בפרסומת לסיגרים, 1888
בשנת 1722 הפליג לות׳ר לאי מבודד בשם בלנקווילה. לפני העגינה באי הבחין בו וולטר מור, מפקד ספינת המלחמה הבריטית "איגל". לות׳ר הצליח להימלט לאי על ידי בריחה מחלון התא שלו, יחד עם עוד תריסר אנשי צוות. רק ארבעה מהם הגיעו לחוף. לאחר חיפוש נרחב נמצאה גופתו של לות'ר, הוא ירה בראשו כדי שלא יילקח בשבי.

בעיתון "פוסט בוי" מיום 2 במאי 1724 יש דיווח על תקרית זו, ומסופר כי האונייה הבריטית חזרה עם אוניית הפיראטים שנשבתה, והיו עליה מספר פיראטים שנפלו בשבי. פיראטים אחרים, הצליחו לפי דברי העיתון לברוח לאי. חלקם הועמדו לדין והואשמו בפיראטיות, וחלק הצטרף לאוניות פיראטים אחרות.

מידע דומה נמצא בעיתון "ניוקאסל קוראנט" מיום 1 בפברואר 1724:

"יש לנו חדשות טובות מסנט כריסטופרס - קפטן מור מה"איגל", גילה אוניית פיראטים עם 10 תותחים, 40 אנשים, בפיקודו של לות'ר. ליד האי בלנקו. מלחי הצי שבו 24 מהפיראטים, אבל לות'ר, ועוד כעשרה אנשים קפצו ונמלטו. ארבעה מהם נתפסו, ומקווים שגם לות'ר והיתר ייתפסו."

==הערות שוליים==

קטגוריה:שודדי ים
קטגוריה:שודדי הקאריביים
קטגוריה:נפטרים ב-1723
Hurts 2B Human

Hurts 2B Human (בעברית: כואב להיות אנושי) הוא אלבומה השמיני של הזמרת-יוצרת האמריקאית, פינק. האלבום יצא לאור ב-26 באפריל 2019, על ידי חברת התקליטים תקליטי RCA. על מנת לקדם את האלבום פינק הוציאה לאור את השיר "Walk Me Home" ב-20 בפברואר 2019. באלבום פינק משתפת פעולה עם האמנים ורבל, חאליד וכריס סטייפלטון.

עם יציאתו נכנס האלבום אל המקום הראשון במצעד הבילבורד 200.<ref></ref>

== רקע ==
במקור, האלבום היה אמור לצאת לאור כמיני-אלבום שמונה חודשים לאחר יציאתו של אלבומה הקודם, אך פינק אמרה בריאיון ל-USA Today: "המשיכו לבוא לי הזדמנויות לעבוד עם כל האנשים המדהימים האלה ואני חושבת שזה מהות כל האלבום הזה, הכפר שנדרש כדי ליצור אותו. בהתחלה באמת חשבתי לעשות מיני-אלבום בשביל המעריצים אבל אז הכל התגלגל לכדי פרויקט שלם".

== קידום ==
פינק הכריזה על האלבום ועל הסינגל הראשון שלו בתוכנית האירוח של אלן דג'נרס ב-6 בפברואר באותה השנה. שבועיים לאחר מכן, יצא לאור הסינגל הראשון. באותו היום הופיעה איתו בטקס הפרסים הבריטי. ב-21 במרץ 2019, העלתה לערוץ היוטיוב שלה את הקליפ הרשמי לשיר. שבוע לאחר מכן, היא הוציאה לאור את השיר "Hustle" כסינגל שיווקי מתוך האלבום ביחד עם האלבום לרכישה מוקדמת.

ב-11 באפריל 2019, היא הוציאה לאור את השיר "Can We Pretend" כסינגל שיווקי נוסף ובמהלך החודש הוציאה אותה כסינגל באוסטרליה ובהמשך גם כסינגל בכל העולם. ב-22 באפריל חשפה פינק גם את שיר הנושא של האלבום ובהמשך הוציאה אותו כסינגל גם. ובאותו היום הופיעה שוב עם הסינגל הראשון בתוכנית האירוח של אלן דג'נרס. ביום יציאת האלבום היא התראיינה בתוכנית "Today Show" וב-17 בספטמבר, היא הוציאה את השיר "Love Me Anyway" כסינגל הרביעי מהאלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי פינק
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בממלכה המאוחדת
קטגוריה:אלבומי פלטינה באוסטרליה
קטגוריה:אלבומי חברת RCA רקורדס
נחמיה דב הופמן

נחמיה דב הופמן (ביידיש: נחמיה דוב האָפֿפֿמאנן; 1860, גאברה, פלך קובנה, ליטא, האימפריה הרוסית – 1928, קייפטאון, דרום אפריקה) היה סופר עברי איש תנועת ההשכלה. חיבר מספר רב של מאמרים וספרי מדע פופולרי, שהתפרסמו בעברית במזרח אירופה במחצית השנייה של המאה ה-19. ב-1889 היגר לדרום אפריקה, והיה חלוץ העיתונות היהודית בארץ זו.

==ספרים שכתב==
* אוצר נחמד: קבוצת מאמרים [...] על ידיעות העולם והטבע [...]. וילנה, יהודה ליב ליפמאן, תרל"ז / 1877. העתקה דיגיטלית ב[https://benyehuda.org/read/15696 פרויקט בן־יהודה].
* תולדות חכמי הבאטאניק. קניגסברג, תרל"ט / 1879.
* הנוסע: מאמרים ועניינים שונים מידיעות העולם והטבע [...] חזיונות מפעולות הטבע [...] ובחיק הארץ [...] תכונת בעלי חיים שונים [...]. וילנה, אברהם צבי קאצינעלינבויגען, תרמ"ג / 1883. העתקה דיגיטלית ב[https://benyehuda.org/read/15102 פרויקט בן־יהודה].
* מעשי חכמים: ישא מדברותיו על עניינים מדעיים שונים [...] על חכמת הטבע וידיעות העולם הטבעי [...] מאסף מבחירי החכמים. ורשה, יוסף אונטערהענלדער, תרמ"ד / 1884.
* מאמר מקדמי ארץ: חקירות [...] על דבר השתלמות מין האנוש, והתפתחות כחותיו הנפשיות [...]. ורשה, יצחק גאלדמאן, תרמ"ו / 1886.
* ספורי הטבע: [...] ספורים [...] מענייני ידיעות העולם והטבע [...] פלאי בעלי חיים רבים ושונים [...] מאספים מבחירי חכמי הטבע הנוסעים והתרים את הארץ. ורשה, יצחק גאלדמאן, תרמ"ז / 1887. העתקה דיגיטלית ב[https://benyehuda.org/read/22376 פרויקט בן־יהודה].
* ספר הזכרונות: עראינערונגען פון א ליטווישען משכיל אין דריי וועלט-טהיילען אייראפא, אמעריקא און אפריקא. (ביידיש). קייפטאון, תרע"ו.
* מאמרים רבים בעיתון "הצפירה".

==לקריאה נוספת==
* יעקב שביט ויהודה ריינהרץ, "האל המדעי" – מדע פופולרי בעברית במזרח אירופה במחצית השנייה של המאה ה־19. ספריית הילל בן חיים / הוצאת הקיבוץ המאוחד, 2011. עמ' 133-137.

==קישורים חיצוניים==
* [http://yleksikon.blogspot.com/2016/02/nekhemye-dov-hofman-nehemiah-dov.html Nekhemye-Dov Hofman (Nehemiah Dov Hoffmann)] in: [http://yleksikon.blogspot.com/ Yiddish Leksikon], 10 February 2016.
* ג. קרסל, "[http://jpress.org.il/Olive/APA/NLI_heb/SharedView.Article.aspx?hrefDAV%2F1948%2F01%2F09&idAr00403&sk926F1978 חלוץ העיתונות היהודית באפריקה הדרומית]". "דבר", 9 בינואר 1948, עמ' 4 (באתר עיתונות יהודית היסטורית).
* 
* 

קטגוריה:סופרים יהודים רוסים
קטגוריה:משכילי רוסיה
קטגוריה:ילידי 1860
קטגוריה:נפטרים ב-1928
אישה רגילה (סדרת טלוויזיה)

אישה רגילה (ברוסית: «Обы́чная же́нщина») היא סדרת טלוויזיה בלשית רוסית בבימויו של בוריס חלבניקוב ובכיכובה של אנה מיכאלקובה, בתו של הבמאי ניקיטה מיכאלקוב.

פרק הבכורה שודר ב-29 באוקטובר 2018 בערוץ TV-3. פרק הסיום של העונה הראשונה שודר ב-8 בנובמבר 2018. סדרת הטלוויזיה הוארכה לעונה שנייה, שתעלה בפלטפורמת Premier בשנת 2020. לבמאית העונה השנייה מונתה נטליה משצ'אנינובה. בוריס חלבניקוב משמש בעונה השנייה כמפיק ומנהל אמנותי<ref></ref>.

== עלילה ==
במרכז העלילה סיפורה של אישה רגילה המנהלת חיים כפולים. בחיים הרגילים, מרינה היא אשתו של מנתח, אם לשני ילדים ובעלת חנות פרחים ובחייה האחרים היא סרסורית המנהלת עסק ספציפי קשה מאוד.

== שחקנים ==
* אנה מיכאלקובה – מרינה לברובה
* יבגני גרישקובץ – ארטיום לברוב, בעלה של מרינה
* טטיאנה דוגילבה – אנטונינה וסילייבנה, חמותה של מרינה
* אגלאיה טרסובה – סבטלנה, זונה
* אלכסנדרה בורטיץ – ז'ניה קראסנובה
* יליזבטה קונונובה – בתם הבכורה של הזוג לברוב
* מריה אנדרייבה – המאהבת של ארטיום
* ולנטינה לוקשצ'וק – נסטיה, זונה

== פרסים ומועמדויות ==
* 2018 - פרס השחקנית הטובה ביותר בסדרת הטלוויזיה וסדרות האינטרנט Series Mania, הוענק לאנה מיכאלקובה<ref>[https://seriesmania.com/fr/programmation/palmares-de-l-edition-2018 Palmarès de l'édition 2018] </ref>.
* 2019 - פרס נשר הזהב:
** פרס השחקנית הטובה ביותר בטלוויזיה (אנה מיכאלקובה)<ref></ref>.
** מועמדות לפרס הסרט או המיני-סדרה הטובה ביותר
* 2019 - פרס התאחדות מפיקי הקולנוע והטלוויזיה:
** פרס "מיני סדרת הטלוויזיה הטובה ביותר (5–24 פרקים)"
** פרס "השחקנית הטובה ביותר לסרט / סדרת טלוויזיה" (אנה מיכאלקובה)
** מועמדות בקטגוריה "התסריטאים הטובים ביותר" (מריה מלנבסקאיה, דניס אוטוצ'קין, אלכסנדר סוביצ'בסקי)
** מועמדות בקטגוריית "עבודת הבימוי הטובה ביותר" (בוריס חלבניקוב)
** מועמדות בקטגוריה "המוזיקה המקורית הטובה ביותר לסרט טלוויזיה / סדרת טלוויזיה" (דמיטרי אמליאנוב)
** מועמדות בקטגוריה "עבודת בימוי העריכה הטובה ביותר" (יוליה בטאלובה, דריה דנילובה)
** 2019 - פרס תעשיית הטלוויזיה TEFI 2019
*** 2019 - השחקנית הטובה ביותר בסרט טלוויזיה / סדרה (אנה מיכאלקובה)
*** הקומדיה / סיטקום הטלוויזיה של השנה
*** במאי סרט טלוויזיה / סדרת טלוויזיה
*** מפיק הטלוויזיה של העונה

== קישורים חיצוניים ==
* 

* [https://tv3.ru/project/obychnaya-zhenschina עמוד הסדרה באתר האינטרנט של ערוץ TV-3]
* [https://tnt-premier.ru/series/390957 עמוד הסדרה באתר פלטפורמת PREMIER]

== הערות שוליים ==

קטגוריה:ערוץ TV3 הרוסי: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה רוסיות
קטגוריה:זנות בטלוויזיה
קטגוריה:זוכי פרס TEFI
קטגוריה:זוכי פרס נשר הזהב הרוסי
גשר הכביש הבריטי

גשר הכביש הבריטי נבנה בתקופת המנדט הבריטי במסגרת פרויקט סלילת כביש חיפה-ג'דה (היא רמת ישי).<ref></ref>

== היסטוריה ==
תוואי כביש 75, תוואי מסילת רכבת העמק ותוואי הקישון בפארק העמקים
נחל קישון הוא נחל איתן הזורם לאורך כ-70 ק"מ מאזור ג'נין ועד למפרץ חיפה שם נשפך לים התיכון. בחודשי החורף הגשומים במיוחד הנחל עלול לעלות על גדותיו.

בניית גשר הכביש הבריטי מעל ערוץ נחל קישון הייתה חלק ממיזם סלילת כביש חיפה-ג'דה (היום כביש 75), יוזמת הנציב העליון הראשון הרברט סמואל לשיפור התעבורה בארץ ישראל המנדטורית.

הכביש נסלל בין השנים 1920 - 1922, במקביל ובצמוד למסילת רכבת העמק שפעלה מאז שנת 1905. בסלילת הכביש השתתפו גדוד שומריה וגדוד העבודה. <ref></ref>

בדומה לגשר הרכבת הטורקי על נחל הקישון הצמוד אליו, שנבנה בשנת 1903, גם גשר הכביש נבנה מאבני גזית לבנות ונשען על קשתות רחבות. מבנה זה ידוע עוד מימי הרומאים כמבנה יציב במיוחד המסוגל לשאת עומסי תחבורה גדולים ולעמוד בפני שיטפונות עזים.<ref></ref>

== פארק העמקים ==
גשר הרכבת הטורקי וגשר הכביש הבריטי נמצאים בפארק העמקים שהוקם משני צידי כביש 75, על גדות נחל קישון, לאחר שיקום הנחל וסביבתו על ידי הקרן הקיימת לישראל. מתחת לגשרים נסלל בשנת 2008, ביוזמת רשות נחל קישון, שביל נחל קישון. השביל עובר לאורך גדות הנחל ומשמש כמסלול לטיולים רגליים ולרכיבה על אופניים.<ref></ref> <ref></ref>

== קישורים חיצוניים==

* [https://www.eyarok.org.il/trip.aspx?id=81 e ירוק: פארקים בנחל קישון]
* [http://kishon.org.il/פארק-העמקים-2/ רשות נחל הקישון: פארק העמקים]
* 

==הערות שוליים==

קטגוריה:אתרי מורשת במחוז צפון
קטגוריה:ישראל: גשרים
קטגוריה:מחוז חיפה: מבנים לשימור
המטבח: הקרב האחרון

המטבח: הקרב האחרון (ברוסית: Кухня. Последняя битва) הוא סרט עלילתי קומי רוסי בבימויו של אנטון פדוטוב, המהווה המשך העונה השישית של סדרת הטלוויזיה המצליחה "המטבח".

בכורת הסרט ברוסיה התקיימה ב-20 באפריל 2017 בבתי הקולנוע. הסרט שודר בטלוויזיה ב-28 באוגוסט 2017 בערוץ STS.<ref>[http://tricolortvmag.ru/article/movies/film-kukhnya-poslednyaya-bitva-2017-smotret-28-08-2017-na-ctc/ Впервые на ТВ: Дмитрий Нагиев в фильме «Кухня. Последняя битва» сегодня на СТС] // Tricolor TV Magazine, 28 августа 2017</ref> הסרט היה הפרויקט הקולנועי האחרון בו השתתף אולג טבקוב.

== עלילה ==
לאחר שקיבל את כוכב המישלן, ויקטור בארינוב פורש, עוסק בגידול דבורים ומחנך את נכדתו, אך לא משאיר שום תקווה להשוויץ שוב בתחום הקולינרי עם צוות מקצוענים המתואם היטב והגורל נותן לו סיכוי שכזה - הגיבורים מקבלים את הזכות לייצג את רוסיה באליפות הקולינריה הבינלאומית בסוצ'י, אותה מממן דמיטרי נאגייב עצמו.<ref name="vladtime.ru">[http://www.vladtime.ru/culture/526275 Съёмки фильма «Кухня» подходят к концу]</ref>

בנוסף, ויקטור מגלה על קיומו של בן מחוץ לנישואין - בחור נקמני, בשם איוואן, שנפגע על ידי אביו ונתפס על ידי המשטרה לאחר מתקפת האקרים על הטלוויזיה. חופש הבן ותוצאת המשא ומתן בין רוסיה לסין תלויים כעת בביצועיהם של ויקטור וצוותו. במהלך טיול בסוצ'י, איוון פוגש את אהבתו - אנה, חברת הצוות הקולינרי בצרפת ודמיטרי נגאייב נקלע לסיטואציה קשה בהרי אבחזיה.

== שחקנים ודמויות ==
*דמיטרי נזארוב - השף ויקטור בארינוב, נבחרת רוסיה
*דמיטרי נאגייב - בתפקיד עצמו כבעלי מסעדת Claude Monet ומנחה אליפות העולם בקולינריה
*סרגיי לבגין - שף מסעדת Victor
*אולג טבקוב - פיוטר בארינוב, אביו של ויקטור
*אנפיסה צ'רניך - אנה סירינה, שפית בנבחרת צרפת
*קיריל קובבאס - איוואן נאבוקוב
*סרגיי יפישב - ליובה, סו-שף
*מיכאיל טראבוקין - פדיה, שף מומחה בדגים
*ניקיטה טראסוב - לואי בנואה, קונדיטור
*ולריה פיודורוביץ' - סו-שף, קטיה
*מיכאיל בשקאטוב - דניס, בעלה של קטיה
*מרינה מוגילבסקאיה - ילנה סוקולובה, רעייתו של ויקטור
*אולגה קוזמינה - אנסטסיה פומינה, ארט-דירקטור במסעדת Victor
*דיאנה פוז'ארסקאיה - דריה, מארחת מלון הבוטיק Eleon
*וסיליסה נמצובה - סתם של דניס וקטיה
*אנטולי גורבונוב - נשיא רוסיה
*איגור איוואנוב - ראש מחלקת הפרוטוקול בלשכת נשיא רוסיה

== הפקה ==
הצילומים תוכננו במקור להתרחש בסין (ושם הסרט הראשוני היה "המטבח בשנגחאי"). עם זאת, בסופו של דבר הוחלט לצלם את הסרט ברוסיה (בסוצ'י ובמוסקבה) ובאבחזיה ובשם אחר - "המטבח: הקרב האחרון".<ref>[http://echo.msk.ru/programs/tv/1880908-echo/ От кухни до отеля] // радиостанция «הד מוסקבה», 27 ноября 2016</ref> הצילומים עצמם התרחשו מספטמבר 2016 עד פברואר 2017.<ref>[http://vm.ru/news/371533.html Дмитрий Назаров и Дмитрий Нагиев сразятся в последней битве] Вечерняя Москва, 16 апреля 2017</ref>

== קישורים חיצוניים ==

* [https://ctc.ru/projects/filmi/kuhnya__poslednyaya_bitva/ המטבח: הקרב האחרון] באתר ערוץ STS
* [http://ybw-group.ru/#section-full-project?url=%2Fproject%2Fkuhnya-poslednyaya-bitva המטבח: הקרב האחרון] באתר חברת ההפקה YBW
== הערות שוליים ==

קטגוריה:סרטים ברוסית
קטגוריה:סרטים מבוססי סדרות טלוויזיה
קטגוריה:סרטי קומדיה רוסיים
קטגוריה:סרטי 2017
קטגוריה:ולדימיר פוטין בתרבות
קטגוריה:ערוץ CTC: סרטים
יוהאן גלאוביץ

יוהאן גלאוביץ (בגרמנית: Johann Christoph Glaubitz; 1700, שווידניצה – 30 במרץ 1767, וילנה) היה אדריכל גרמני שפעל בדוכסות הגדולה של ליטא.

== ביוגרפיה ==
יוהאן גלאוביץ נולד בשווידניצה ולמד אדריכלות בדרום גרמניה. במהלך שנות ה-30 של המאה ה-18 הוא עבד בדנציג. בעקבות שרפות שהתרחשו בווילנה בשנים 1737, 1748 ו-1749 הוא הוזמן להשתתף בעבודות שיקום העיר.

בשנים 1738–1748 הוא עבד על שיקום כנסיית יוהאן הקדוש הלותרנית. במשך שנים זה היה הבניין הגבוה בעיר (עד 68 מטר כולל הצלב) ומבנה חשוב בסגנון הבארוק בעיר.

בשנים 1741–1743 הוא שיקם את כנסיית יקטרינה הקדושה הפולנית ובשנים 1749–1753 את כנסיית רוח הקודש האורתודקסית-רוסית. בתקופה זו הוא עבד על העיצוב הפנימי של בית הכנסת הגדול של העיר.

בנוסף לכך הוא תכנן בתים פרטיים ברחבי וילנה.

בשנים 1748–1765 עבד יוהאן גלאוביץ על כנסיית סופיה הקדושה בפולוצק, הבניין הגדול בבלארוס בסגנון בארוק. במקביל הוא תכנון מערך של מנזר דומיניקני בוולינצי.

==קישורים חיצוניים==

* [https://www.worldcat.org/title/jan-krzysztof-glaubitz-architekt-wilenski-18-w-materialy-do-biografii-i-tworczosci-mit-deutscher-zsfassg-johann-christoph-glaubitz-ein-wilnaer-architekt-aus-dem-18-jahrhundert/oclc/162835900 ספר על חייו]
* [http://8diena.lt/2018/03/30/vilniaus-architektas-j-k-glaubicas/ תיאור חייו בליטאית]

קטגוריה:אדריכלים גרמנים
קטגוריה:ילידי 1700
קטגוריה:נפטרים ב-1767
בריל גאסטאלדלו

בריל אמילי פולט גאסטאלדלו (בצרפתית: Béryl Émilie Paulette Gastaldello; נולדה ב-16 בפברואר 1995) היא שחיינית צרפתייה.
== קריירה ==
גאסטאלדלו היא דור שלישי של ספורטאים אולימפיים שמייצגים את צרפת. היא שוחה במועדון LA קארנט שמשתתף בליגת השחייה הבינלאומית (ISL). גאסטאלדלו מתאמנת באוניברסיטת טקסס A&M. היא מיוצגת על ידי ELIS Athletics, סוכנות בינלאומית לניהול ושיווק ספורט.

גאסטאלדלו נולדה במרסיי, צרפת אבל עברה לטקסס בתור מגייסת בינלאומית לטקסס A&M. היא התחילה לשחות בגיל 8 והחלה להתאמן בצורה מקצועית מגיל 16. הסגנונות החזקים שלה הם פרפר וחופשי, אבל זה לא הפריע לה לשבור את השיא הלאומי ב־50 מטר גב ב־2015. אליפות אירופה שהתקיימה בגלאזגו בשנת 2018 הייתה התחרות הבינלאומית הגדולה הראשונה בה זכתה במדליית זהב. תחביביה הם רכיבה על סקייטבורד ונגינה בכלי הקשה.

היא התחרתה באליפות העולם בשחייה 2015 ובאולימפיאדת ריו דה ז'ניירו (2016).

== קישורים חיצוניים ==

* [http://www.fina.org/athletes/beryl-gastaldello בריל גאסטאלדלו] ב- FINA

קטגוריה:שחייניות צרפתיות
קטגוריה:שחייניות חופשי צרפתיות
קטגוריה:שחייניות פרפר צרפתיות
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:שחייניות צרפתיות באולימפיאדת טוקיו (2020)
קטגוריה:שחייניות צרפתיות באולימפיאדת פריז (2024)
קטגוריה:ילידות 1995
טלדור כבלים ומערכות

טלדור כבלים ומערכות בע"מ היא חברה ישראלית המייצרת כבלים (כבלי נחושת וכבלי סיבים אופטיים) לחשמל, אלקטרוניקה ותקשורת. מנכ"ל החברה משנת 2020 הוא ירון קלדר.

החברה נוסדה בשנת 1966 בקיבוץ עין דור, שבו נמצא מפעלה הראשי. בשנת 1985 הקימה החברה מפעל נוסף בקיבוץ גשור, ובשנת 2008 רכשה את המפעל של חטיבת התקשורת של חברת סינרג'י כבלים בע"מ בבית שאן. בחברת טלדור מועסקים כ 430 עובדים, מהם 45 מהנדסים וטכנאים.

החברה מייצרת כבלים בתחומים הבאים: טלקום, תעשייה והביטחון. 

טלדור מייצרת בעיקר כבלי תקשורת ביניהם כבלי מכשור, כבלים קואקסיאליים, כבלי אודיו ואלקטרוניקה, פיקוד, כבלי תקשורת נתונים, כבלים אופטיים וכבלים היברידיים. כ 60 אחוז מתוצרת החברה מופנית לייצוא ונמכרת ב-25 מדינות.

כמו כן טלדור עוסקת בפיתוח מוצרים חדשים בתחום הכבילה ומתכננת מוצרים בהתאם לדרישות לקוחותיה ברחבי העולם. 

החברה היא בבעלות משותפת של הקיבוצים עין דור וגשור (50%) ושל קיבוץ יזרעאל, שרכש בשנת 2022 50% מהבעלות בחברה מידי קרן טנא.

==קישורים חיצוניים==
* 

==הערות שוליים==

קטגוריה:התעשייה הקיבוצית
קטגוריה:תעשיית אלקטרוניקה בישראל
איך להיות רוסי (סרט)

איך להיות רוסי (במנדרינית: 战斗民族养成记; ברוסית: Как я стал русским) הוא סרט קומדיה רומנטית סיני-רוסי משנת 2019 בבימויו של צ'יה האו ואקאקי סחלאשווילי, שנכתב על ידי אנדריי זולוטארב וליי גואנגלין ובכיכובם של דונג צ'אנג, ויטאלי חאייב, יליזבטה קונונובה וסרגיי צ'ירקוב.<ref></ref><ref></ref><ref></ref> הסרט הוא עיבוד לסדרת הטלוויזיה הקומית הרוסית משנת 2015 באותו שם. הסרט הוקרן בבכורה ברוסיה ב-17 בינואר 2019, והוקרן בסין ב-24 בינואר 2019. הסרט עוקב אחר סיפורו של צעיר סיני ששמו פנג פנג המתחתן עם אשתו ועובר מבחן אצל חותנו הרוסי.<ref></ref><ref></ref>

== עלילה ==
פנג הוא בחור סיני המאוהב באירה הרוסייה, אלא שלהתחבב על אבי כלתו זו משימה לא קלה ופנג נוסע למוסקבה ומוצא שזו משימה קשה במיוחד.
== שחקנים ודמויות ==

== הפקה ==
סרט זה צולם גם ברוסיה וגם בסין. הצילומים נערכו במוסקבה, בייג'ינג ושנחאי בשנת 2018.

== שחרור ==
בנובמבר 2018 הודיעו המפיקים כי הסרט ייצא לאקרנים ב-24 בינואר 2019. אתר דובאן הסיני העניק דירוג 4.7 מתוך 10.

== קישורים חיצוניים ==

* [https://www.edb.co.il/title/t0015510/ "איך להיות רוסי"], באתר אידיבי

== הערות שוליים ==

קטגוריה:סרטים רוסיים
קטגוריה:סרטים סיניים
קטגוריה:סרטים ברוסית
קטגוריה:סרטים במנדרינית
קטגוריה:סרטי 2019
קטגוריה:סרטי דרמה קומית
קטגוריה:סרטי קומדיה רוסיים
קטגוריה:סרטי קומדיה רומנטית
קטגוריה:סרטים מבוססי סדרות טלוויזיה
Liar

Liar הוא סינגל שהוקלט על ידי זמרת הפופ האמריקאית קמילה קביו. השיר יצא לאור ב-5 בספטמבר 2019, על ידי חברת התקליטים אפיק רקורדס, כסינגל הראשון והפותח מתוך אלבום האולפן השני שלה, Romance.<ref></ref>

השיר הגיע למקום ה-52 במצעד הבילבורד הוט 100.<ref></ref>

==רקע וכתיבה==
השיר נכתב על ידי קמילה קביו, אלי טמפוסי, אנדרו וואט , ג'ונתן בליון , ג'ורדן ג'ונסון, סטפן ג'ונסון, ג'ני ברגרן, ג'ונאס ברג'רן, מאלין ברג'רן, אולף אג'ברג וליונל ריצ'י והופק על ידי אנדרו וואט, המונסטרס & סטריינג'רז וג'ון בליון.<ref name=":0"></ref>

השיר כולל סימפול של השירים "All Night Long (All Night)" מאת ליונל ריצ'י ו"All That She Wants" מאת אייס אוף בייס ולכן ריצ'י והחברי ההרכב רשומים ככותבים של השיר.

השיר משלב את סגנונות הפופ, הסקא והמוזיקה הלטינית.<ref name=":0" />

==וידאו קליפ==
הווידאו קליפ המלא שיצא עבור השיר, הועלה לערוץ היוטיוב של קמילה קביו ב-5 בספטמבר 2019.<ref name=":1"></ref> בקליפ ניתן לראות את קביו מהלכת במקום מלא באש, תוך שהתפאורה של הקליפ בסגנון תקופת האדם הקדמון.<ref name=":1" />

נכון לדצמבר 2019, מונה הצפיות של הקליפ עומד על למעלה מ-65 מיליון צפיות.<ref name=":1" />

== מיקומי שיא ==

== תארים ומכירות ==
{| class="wikitable sortable"
!אזור
!תואר
!נתוני מכירות
|-
! <small>(ARIA)</small>
|20x20 פיקסליםפלטינה
|70,000
|-
! <small>(BPI)</small>
|20x20 פיקסליםכסף
|200,000
|-
! <small>(AMPROFON)</small>
|20x20 פיקסליםזהב
|30,000
|-
! <small>(ZPAV)</small>
|20x20 פיקסליםפלטינה
|20,000
|-
! colspan="3" |סך מכירות: 320,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי קמילה קביו
קטגוריה:וידאו קליפים שבוימו על ידי דייב מאיירס
קטגוריה:סינגלים שהגיעו למקום הראשון בפולין
קטגוריה:שירי פלטינה בברזיל
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
קרחון ביוור (ארץ אנדרבי)

קרחון ביוור (באנגלית: Beaver Glacier) הוא קרחון רחב בארץ אנדרבי שבאנטארקטיקה.

ראשו של הקרחון ממוקם בבסיסו של הר קינג.

הקרחון זורם לכיוון מערב ונשפך אל תוך מפרץ אמונדסן, בין קרחון אוסטר והר גלידל.

הקרחון נשפך בסמוך לאי ביוור, הקרוי על שם הקרחון.

== היסטוריה ==
=== גילוי הקרחון ===

משלחת החקר האנטארקטית הלאומית של אוסטרליה בפיקודו של פ. וו. קרון (P W Crohn) הגיעה אל הקרחון ב־28 באוקטובר 1956.

=== מקור השם ===

המשלחת קראה לקרחון על שם מטוסי הביוור (de Havilland Canada DHC-2 Beaver) ששימשו את המשלחת בחקירת חופי אנטארקטיקה באזור זה.

== לקריאה נוספת ==

<div class="mw-content-ltr">• Charles Swithinbank, [https://books.google.co.il/books?id=RkrWLg-d-xAC&pg=PA77&lpg=PA77&dq=%22Beaver+Glacier%22&source=bl&ots=2yg6oiTgmx&sig=ACfU3U0USPLcPRwjXlEBXGm3emCJD1HDJA&hl=en&sa=X&ved=2ahUKEwjl-qy9p6TmAhXPGuwKHY5aD3MQ6AEwDnoECA4QAQ#v=onepage&q=%22Beaver%20Glacier%22&f=false Mowson Coast and Enderby Land], Antarctica, Issue 1386, Part 2, P 77</div>

<div class="mw-content-ltr">• Ute Christina Herzfeld, [https://books.google.co.il/books?id=5TsW5lmjJf4C&pg=PA83&lpg=PA83&dq=%22Beaver+Glacier%22&source=bl&ots=m4iPoaDt1R&sig=ACfU3U3SJlG7QuKi7F33h8U3y77GcWflxw&hl=en&sa=X&ved=2ahUKEwjl-qy9p6TmAhXPGuwKHY5aD3MQ6AEwEnoECAoQAQ#v=onepage&q=%22Beaver%20Glacier%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 83</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1141 קרחון ביוור] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1068&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ביוור] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/beaver_glacier מחשבון מרחקים - המרחק מקרחון ביוור לאתרים סמוכים]

== הערות שוליים ==

ביוור
קרחון ביוור (מדף הקרח רוס)

קרחון ביוור (באנגלית: Beaver Glacier) הוא קרחון בשטח חסות רוס שבאנטארקטיקה. 

קרחון ביוור מנקז את הרי החוף של רכס רכס המלכה אלכסנדרה מעט צפונית מערבית להר פוקס ונשפך אל מדף הקרח רוס בנקודת מקאן.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד. 

הקרחון נקרא על שם מטוס הביוור "העיר אוקלנד" (City of Auckland), שהתרסק באזור זה בינואר 1960. 

המטוס, שהיה מטוס חיל האוויר המלכותי של ניו זילנד, העביר באותה עת משלחת סקר גאולוגי ממדף הקרח רוס אל רמת הקוטב.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:1142 קרחון ביוור] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1069&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ביוור] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ביוור
ביוור
פיקניה

פיקניה הוא שמו הפורטוגזי של נתח בקר הפופולרי בברזיל ובפורטוגל ונקרא בארץ לרוב שפיץ צ'אך. הנתח פחות מוכר במדינות אחרות, שם קצבים מוכרים אותו כחלק מהסינטה או מהצ'אך. באנגלית הוא מכונה במספר שמות, כגון Rump Cover, Rump Cap או Top Sirloin Cap. הוא מורכב משריר הירך הדו-ראשי ומכסה השומן שלו.<ref></ref>

== בברזיל ==
נתחים של בשר בקר ברזילאי (הפיקניה הוא מספר 8).
בברזיל, נתח הבשר המבוקש ביותר הוא לרוב הפיקניה <ref></ref>. שם השומן נשמר גם בזמן הכנת הסטייק. לעומת זאת, בארצות הברית יש נטייה להסרתו אלא אם כן הלקוח מבקש אחרת. במסעדות ברזילאיות חותכים את הנתח לארבעה חלקים ומשפדים אותם מקופלים על שיפוד ברזל כך ששכבת השומן מופנית כלפי חוץ, ומבושל תוך כדי סיבוב על גריל פחמים. נהוג לגלח ממנו שכבות בדומה לשווארמה.

== בישראל ==
נתח הפיקניה ידוע בישראל כ"שפיץ צ'אך". לפי הקיצוב הברזילאי, נתח הפיקניה מגיע עד הגיד השלישי של נתח שפיץ צ'אך וזהו החלק הכי רך בשפיץ.

אף על פי שנתח זה לא נחשב לנתח יוקרתי כמו סינטה, אנטריקוט או פילה, הוא מאופיין בשכבת שומן, עם טעמי בשר עשירים, לכן הביקוש לנתח זה גדל ומחירו מתקרב לזה של נתחי הפרימיום. לפי שיטת הקיצוב הישראלית, זהו נתח מספר 15.

== בארצות הברית ==
להבדיל משיטת הקיצוב הגרמנית שבה לכל נתח יש שם משלו, השיטה האמריקאית משתמשת באותה מילה כדי לתאר חלקים שונים.

בשל כך, נוצר לעיתים בלבול בין חלקים כגון Top Sirloin או בשמו העברי "אווזית" וחלקים כגון Sirloin Cap או Top Sirloin Cap שהם בעצם פיקניה או שפיץ צ'אך.<ref>תודה ליובל שחורי על ההבהרה לגבי שיטת הקיצוב האמריקאית</ref> פיקניה לאחר בישול בסו-וויד וצלייה קצרה.

== היסטוריה ==
המונח "פיקניה" נובע מהמילה "פיקנה", שהיה מוט ששימש את החוואים באזורים הדרומיים של פורטוגל וספרד, במיוחד באלנטג'ו, לרעיית בקר.<ref>[https://dicionario.priberam.org/picanha "Definition of picanha"]</ref> טכניקת רעייה זו נלקחה אז לברזיל על ידי מהגרים פורטוגזים ובסופו של דבר אומץ המונח "פיקניה" תוך התייחסות לחלק בו נדחפה או נחבטה הפרה על ידי החוואים.

==קישורים חיצוניים==

== הערות שוליים ==

קטגוריה:המטבח הברזילאי
קטגוריה:נתחי בשר
Bennie and the Jets

Bennie and the Jets או Benny & the Jets (בעברית: בני והסילונים) הוא שיר מאת הזמר אלטון ג'ון שנכלל באלבומו השביעי Goodbye Yellow Brick Road משנת 1973. השיר הולחן על ידי אלטון ג'ון למילותיו של ברני טופין. זהו אחד השירים הבולטים של הזמר, ועם הפצתו היה להצלחה מסחררת בארצות הברית ובקנדה. השיר יצא כסינגל ב-1974, יחד עם השיר "Harmony".

==רקע==
השיר הופיע בצד א' של האלבום Goodbye Yellow Brick Road. תחילה התנגד אלטון ג'ון להוציא את השיר כסינגל, במחשבה שזה ינחל כישלון. בפועל, הסינגל הושמע רבות בתחנות הרדיו וב-13 באפריל 1974 העפיל למקום הראשון במצעד הפזמונים השבועי של בילבורד הוט 100. במצעד הפזמונים השנתי של בילבורד הוט 100 לשנת 1974, הגיע השיר למקום התשיעי.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|184
|<ref></ref>
|}

==ביצועים==
לשיר בוצעו גרסאות כיסוי רבות. בין האמנים הבולטים ניתן למנות את ביסטי בויז, שר, פינק ולוג'יק.
==משתתפים==
*אלטון ג'ון - פסנתר, שירה
*דייווי ג'ונסטון - גיטרה חשמלית ואקוסטית
*די מוריי - גיטרה בס
*נייג'ל אולסון - תופים

==קישורים חיצוניים==

* [https://youtu.be/V5zFpctrgjs סרטון השיר, גרסת אלבום דלוקס (אודיו)], באתר יוטיוב

==הערות שוליים==

קטגוריה:שירי אלטון ג'ון
קטגוריה:שירים באנגלית
קטגוריה:שירים על מוזיקה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
Jennifer Eccles

"Jennifer Eccles" (בעברית: ג'ניפר אקלס) הוא סינגל משנת 1968 של להקת ההוליס. הוא יצא יחד עם השיר "Open Up Your Eyes" בצד ב' של התקליטון בחברת התקליטים פרלופון. במרץ 1968 הגיע השיר למקום השביעי במצעד הסינגלים הבריטי. בארצות הברית יצא התקליטון עם שיר אחר בצד ב' "Try It", והגיע למקום הארבעים בבילבורד הוט 100. השיר נכתב על ידי חברי הלהקה בעזרת נשותיהם. שם השיר הוא שילוב של שמותיהן (אשתו של אלן קלארק היא ג'ניפר לבית בוסטד, ואשתו של גרהם נאש רוז לבית אקלס). אחרי הביקורת שקיבלו על השיר "King Midas in Reverse" חזרה הלהקה לפורמט פופולרי שזכה להצלחה מסחרית, גם אם המילים אינן מתוחכמות.

ג'ניפר אקלס (שהיו לה "נמשים נוראים") מופיעה גם בשיר "לילי הוורודה" של להקת הסקפולד. זוהי בדיחה פנימית, שכן גרהם נאש, שעזב את ההוליס בדצמבר 1968 שר קולות רקע בשיר זה. נאש היה נשוי לרוז אקלס מ-1964 עד 1966.

== מיקומי שיא ==

== גרסאות אחרות ==
זמר האינדי רוק E (שם הבמה של מארק אוליבר אוורט) הוציא גרסת כיסוי של השיר באלבום הוקרה ללהקת ההוליס בשם "Sing Hollies in Reverse". בהמשך הוציא את השיר במסגרת להקת אילז בתקליט "Souljacker Part I", ובתקליט אוסף שירי אילז "Useless Trinkets".

== הערות שוליים ==

קטגוריה:שירי 1968
קטגוריה:שירים באנגלית
פרס יאן מיכלסקי

פרס יאן מיכלסקי (בצרפתית: Prix Jan Michalski) הוא פרס שווייצרי לסיפורת ולספרי עיון המתפרסמים בכל מקום בעולם ובכל שפה. מטרת הפרס היא לחשוף מחברים מעולם הספרות וחבר השופטים הוא רב-תרבותי ורב-לשוני.

הפרס מוענק מטעם קרן יאן מיכלסקי לספרות שהוקמה בשנת 2004 על ידי אשת העסקים הביליונרית ורה מיכלסקי-הופמן , בעלת מניות משמעותית בחברת התרופות הופמן לה רוש, לזכר בעלה יאן מיכלסקי.<ref></ref> השקת הפרס התקיימה באוקטובר 2009 ובנובמבר 2010 הוכרז הזוכה הראשון. הזוכים מקבלים מענק כספי בסכום 50,000 פרנק שווייצרי, ותוכנית שהות של שלושה חודשים בבקתות הסופרים של הקרן באזור מונטרישר בשווייץ.<ref></ref>

עם הזוכים בפרס נמנים הסופרים הבאים:
* בשנת 2018: אולגה טוקרצ'וק אשר זכתה בשנה זו גם בפרס נובל לספרות, ויובל נח הררי, על ספרו ההיסטוריה של המחר.
* בשנת 2019: צרויה שלו

==קישורים חיצוניים==
* 

==הערות שוליים==

*
יאן מיכלסקי
יאן מיכלסקי
הר גלידל

הר גלידל (באנגלית: Mount Gleadell) הוא פסגה בצד המזרחי של מפרץ אמונדסן, שבאנטארקטיקה. 

גובהה של הפסגה 560 מטרים מעל פני הים.

לפסגה צורה חרוטית, והיא על פי רוב אינה מכוסה קרח.

הפסגה היא הפסגה הגבוהה ביותר על לשון היבשה המצויה במזרח מפרץ אמונדסן, צפונית לאי אובזרבישן.

ההר ממוקם 22 קילומטרים דרומית - דרומית-מערבית מהר ריסר-לארסן.

== היסטוריה ==
=== גילוי ההר ===

ההר נראה לראשונה באוקטובר 1956, על ידי משלחת החקר האנטארקטית הלאומית של אוסטרליה בפיקודו של פ. וו. קרון (P.W. Crohn).

=== מקור השם ===

קרון קרא לפסגה על שמו של ג'פרי גלידל (Geoffrey Gleadell), שהיה טבח בתחנת מוסון בשנת 1954.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5736 הר גלידל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1668 הר גלידל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5376&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גלידל] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25613478 מפת אזור הר גלידל]
* [https://www.aloeus.com/mount-gleadell/ תצלום אוויר של הר גלידל]

== הערות שוליים ==

גלידל
לוקומוטיב לייפציג

לוקומוטיב לייפציג (בגרמנית: FC Lokomotive Leipzig) הוא מועדון כדורגל גרמני מהעיר לייפציג שבסקסוניה. קבוצת הגברים משחקת בליגה הרביעית, בעוד קבוצת הנשים בליגה השנייה.

בשנת 1966 המועדון הוקם מחדש בחסות דויטשה רייכסבאן, חברת הרכבות הממשלתית של גרמניה המזרחית. בעונת 1986/87 השתתף המועדון בגביע אירופה למחזיקות גביע לאחר שסיים בעונה שלפני כן במקום השני בליגת מזרח גרמניה והצליח להעפיל לסיבוב הראשון מול גלנטורן הצפון אירית וניצחה בסיכום שני המשחקים 3-1 והעפילה לשמינית הגמר מול ראפיד וינה. במשחק הראשון בווינה הקבוצה סיימה בתיקו 1-1 ובמשחק השני המשחק נכנס להארכה לאחר 1-1 בתום 90 דקות. בהארכה לוקומוטיב השיגה את השער השני שעימו העפילה לרבע הגמר. ברבע הגמר פגשה לוקומוטיב את סיון השווייצרית. בסיכום שני המשחקים ניצחה הקבוצה 2-0 והעפילה לחצי הגמר. בחצי הגמר העפילה פגשה לוקומוטיב את בורדו הצרפתית. במשחק הראשון בחוץ לוקומוטיב ניצחה 0-1 ובמשחק השני בבית הפסידה בתוצאה זהה והעפלה נקבעה בדו-קרב פנדלים שבסיומו 6-5 ללוקומוטיב שהעפילה לגמר. בגמר חיכתה ללוקומוטיב אייאקס ההולנדית. בגמר לוקומוטיב הפסידה 0-1 משער של שחקן אייאקס מרקו ואן באסטן. בשנת 2004 המועדון פורק אך הוקם מחדש זמן קצר לאחר מכן והוא מתמודד בליגה האזורית צפון, החמישית בחשיבותה במערך הליגות בגרמניה. 
== שמות ==
* 11 בנובמבר 1893 - SC Sportbrüder Leipzig (לאחר מכן VfB Leipzig)
* 20 בדצמבר 1966 - 1. Fußballclub Lokomotive Leipzig
* 10 בדצמבר 2003 - 1. FC Lokomotive Leipzig

== היסטוריה ==

הקבוצה הוקמה בשנת 1893 על בסיס חברת הספורט Allgemeine Turnverein 1845 Leipzig. מאז 1898 נקרא בשם VfB לייפציג. המועדון היה ממקימי איגוד הכדורגל הגרמני בשנת 1900. הקבוצה זכתה שלוש פעמים באליפות המדינה בשנים 1903, 1906 ו-1912 ובשנת 1936 זכתה בגביע הגרמני.

<gallery mode="packed-hover">
קובץ:German_Football_Champion_1903.jpg|הרכב הקבוצה בעונת 1903.
קובץ:Lokomotive Leipzig 2005-06.jpg|הרכב הקבוצה בעונת 2005/06.
קובץ:Lokomotive Leipzig 06 07.jpg|הרכב הקבוצה בעונת 2006/07.
קובץ:BrunoPlacheStadion.JPG|אצטדיון ברונו פלאכה.
</gallery>

== תארים ==
=== לאומיים ===
* אליפות גרמניה:
** זכייה: 1903, 1906, 1912
* ליגת העל המזרח-גרמנית:
** סגנות: 1967, 1986, 1988

* הגביע הגרמני:
** זכייה 1936
* גביע מזרח גרמניה:
** זכייה: 1976, 1981, 1986, 1987

=== בינלאומיים ===
* גביע אירופה למחזיקות גביע:
** סגנות: 1987

* גביע האינטרטוטו:
** זכייה: 1965/66
* סגנות: 1964/65

== גלריה ==
<gallery mode="packed" heights="100px">
קובץ:1. FC Lokomotive Leipzig 1902 - 1922.gif|לוגו הקבוצה בשנים 1902–1922.
קובץ:1. FC Lokomotive Leipzig 08.1950 - 1952.gif|לוגו הקבוצה בשנים 1950–1952.
קובץ:1. FC Lokomotive Leipzig 1952 - 27.11.1954.gif|לוגו הקבוצה בשנים 1952–1954.
קובץ:1. FC Lokomotive Leipzig 01.06.1991 - 30.06.2004.gif|לוגו הקבוצה בשנים 1991–2004.
</gallery>

== ראו גם ==
* ר.ב. לייפציג

== קישורים חיצוניים ==

* 

קטגוריה:קבוצות כדורגל גרמניות
קטגוריה:גרמניה המזרחית: כדורגל
קטגוריה:לייפציג: ספורט